ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 198.09 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,14,475 கொவிட் சிகிச்சை பெறுபவர்கள் எண்ணிக்கை 0.26 சதவீதமாக உள்ளது.
குணமடைந்தோர் விகிதம் தற்போது 98.53 சதவீதம்
கடந்த 24 மணி நேரத்தில் 12,456 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,28,91,933 என அதிகரித்துள்ளது.
கடந்த 24 மணி நேரத்தில் 13,086 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 2.90 சதவீதம் ஆகும்
வாராந்திர பாதிப்பு விகிதம் 3.81 சதவீதம் ஆகும்
இதுவரை மொத்தம் 86.44 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,51,312 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1839242
எஃகுத்துறை அமைச்சகம்
ரூர்கேலாவில் கொவிட் நோயாளிகளுக்காக செயற்கை சுவாசக் கருவிகள் வசதியை அர்ப்பணித்தார் மத்திய அமைச்சர் திரு தர்மேந்திர பிரதான்
மத்திய எஃகு மற்றும் பெட்ரோலியம் மற்றும் இயற்கை எரிவாயு அமைச்சர் திரு தர்மேந்திர பிரதான், ஒடிசா மாநிலம் ரூர்கேலாவில் உள்ள இந்திய எஃகு ஆணைய நிறுவனத்திற்குச்  சொந்தமான இஸ்பட் போஸ்ட் கிராஜுவேட் இன்ஸ்டிட்யூட்  மற்றும் பல்நோக்கு சிறப்பு மருத்துவமனையில் கொவிட் நோயாளிகளின் சிகிச்சைக்காக அவசர சிகிச்சை பிரிவுகளில் செயற்கை சுவாசக் கருவிகளை இன்று மக்களுக்கு அர்ப்பணித்தார்.
மெய்நிகர் வாயிலாக நடைபெற்ற இந்த நிகழ்ச்சியில் மத்திய இணை அமைச்சர் திரு ஃபக்கன் சிங் குலஸ்தே, ஒடிசா மாநிலத்தின் சுகாதார அமைச்சர் திரு நபா கிசோர் தாஸ், சுந்தர்கர் நாடாளுமன்ற உறுப்பினர் திரு ஜூவல் ஓரம், செயில் நிறுவனத்தின் தலைவர் திருமிகு சோமா மொண்டால் உள்ளிட்டோர் கலந்து கொண்டனர்.
நிகழ்ச்சியில் பேசிய அமைச்சர் திரு பிரதான், பல்நோக்கு சிறப்பு மருத்துவமனையில் புற நோயாளிகள் சிகிச்சை வசதிகளை ரூர்கேலா மற்றும் அதைச் சுற்றியுள்ள பகுதிகளைச் சேர்ந்த மக்கள் பெற்று பயனடைவதாகக் கூறினார். அந்தப் பகுதியில் உள்ள சுகாதார உள்கட்டமைப்பின் கூடுதல் வசதியாக அவசர சிகிச்சைப் பிரிவு ஏற்படுத்தப்பட்டிருப்பதன் மூலம், கொவிட்-19 பெருந்தொற்றுக்கு எதிரான ஒடிசா மாநிலத்தின் போராட்டம் வலுப்பெறும் என்றும் அமைச்சர் தெரிவித்தார்.
ஒடிசா மாநிலத்திலும், தேசிய அளவிலும் எஃகு நிறுவனங்கள் பெருந்தொற்றுக்கு எதிராக தீவிரமாகப் போராடி வருவதாக அமைச்சர் கூறினார்.
ஒப்பந்த ஊழியர்கள், அருகில் வசிக்கும் மக்கள் போன்ற அனைத்து பங்குதாரர்களுக்கும் தடுப்பூசியை வழங்குமாறு செயில் நிறுவனத்தை அமைச்சர் திரு பிரதான் கேட்டுக்கொண்டார். “தடுப்பூசியை நோக்கிய 1+2 என்ற அணுகுமுறையை மேற்கொள்ளுமாறு கேட்டுக்கொள்கிறேன். அதாவது, பெரு நிறுவனம் தடுப்பூசி வழங்கும் ஒவ்வொரு ஊழியருடன், ஊழியர் அல்லாத இரண்டு நபர்களுக்கும் தடுப்பூசியை வழங்க வேண்டும்” என்று அவர் குறிப்பிட்டார்.
ஏப்ரல் மாதம் முதல் ரூர்கேலா எஃகு ஆலையில் இருந்து சுமார் 9,653 மெட்ரிக் டன் திரவ மருத்துவ பிராணவாயு ஒடிசா உள்ளிட்ட பல்வேறு மாநிலங்களுக்கு வழங்கப்பட்டிருப்பதாகவும் அமைச்சர் கூறினார்.
பிரதமரின் உத்தரவின்பேரில் 500 படுக்கைகள் கொண்ட பிரம்மாண்ட மருத்துவமனையை ரூர்கேலா எஃகு ஆலை நிறுவி வருவதாகவும், இதன் மூலம் பிராணவாயு மற்றும் இதர தேவைகள் ஆலையிலிருந்து நேரடியாக விநியோகிக்கப்படும் என்றும் அவர் கூறினார். இதன் மூலம் இங்கு பிராணவாயு வசதியுடன் கூடிய 1000 படுக்கைகளும், 225 செயற்கை சுவாச கருவிகளும் பொருத்தப்படும் என்றும் அவர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1720233
நிதி அமைச்சகம்
தில்லி விமான நிலையத்தில் ரூ.68 கோடி மதிப்புள்ள ஹெராயின் கடத்தி வந்த 2 வெளிநாட்டினர் கைது
தில்லி விமான நிலையத்தில் ரூ.68 கோடி மதிப்புள்ள ஹெராயின் கடத்தி வந்த 2 வெளிநாட்டினர் கைது செய்யப்பட்டனர்.
தோகா வழியாக தில்லி விமான நிலையம் வந்த உகாண்டாவை சேர்ந்த இருவரிடம், சுங்க அதிகாரிகள் இன்று சோதனை நடத்தினர். அவர்கள் கொண்டு வந்த பைகளில் 51 பொட்டலங்களில் 9.8 கிலோ அளவில் வெள்ளை நிற பவுடர் இருந்தது. அதை பரிசோதித்தபோது, ஹெராயின் என உறுதி செய்யப்பட்டது. இவற்றின் மதிப்பு சுமார் ரூ.68 கோடி. இந்திய விமான நிலையங்களில் கண்டுபிடிக்கப்பட்ட மிகப் பெரிய ஹெராயின் கடத்தல் இது.
இவர்கள் மீது போதைப் பொருள் தடுப்புச் சட்டம் மற்றும் சுங்கச் சட்டத்தின் கீழ் சுங்க அதிகாரிகள் வழக்கு பதிவு செய்து விசாரித்து வருகின்றனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1691920
மனித வள மேம்பாட்டு அமைச்சகம்
ஐஐஐடி பாகல்பூரின் நிரந்தர வளாகத்திற்கான அடிக்கல்லை மத்திய கல்வி அமைச்சர் நாட்டினார்
ஐஐஐடி பாகல்பூரின் நிரந்தர வளாகத்திற்கான அடிக்கல்லை மத்திய கல்வி அமைச்சர் திரு ரமேஷ் பொக்ரியால் 'நிஷாங்க்' காணொலி மூலம் இன்று நாட்டினார்.
கல்வி கட்டிடம், நிர்வாக கட்டிடம், வகுப்பறைகள், கணினி மையம், நூலகம், பயிற்சி மற்றும் வழிகாட்டுதல் மையம், ஆண்கள் மற்றும் பெண்களுக்கான தங்கும் விடுதிகள், ஆசிரியர்களுக்கான குடியிருப்புகள் போன்ற பல்வேறு வசதிகள் புதிய நிரந்தர வளாகத்தில் இடம் பெறும்.
இதற்கிடையே, தாம் உட்பட புகழ்பெற்ற எழுத்தாளர்கள் எழுதிய இந்தி புத்தகங்களை மத்திய சுகாதாரம் மற்றும் குடும்ப நல இணை அமைச்சர் திரு அஸ்வினி குமார் சவுபே இந்த விழாவில் வெளியிட்டார்.
பிகார் மாநில கல்வி அறிவியல் மற்றும் தொழில்நுட்பத்துறை அமைச்சர் திரு அசோக் சவுத்ரி, பாகல்பூர் நாடாளுமன்ற உறுப்பினர் திரு அஜய் மண்டல், மத்திய உயர் கல்வி அமைச்சகத்தின் செயலாளர் திரு அமித் காரே மற்றும் ஐஐஐடி பாகல்பூரின் இயக்குநர் பேராசிரியர் அரவிந்த் சவுபே ஆகியோர் இந்நிகழ்ச்சியில் பங்கேற்றனர்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://www.pib.gov.in/PressReleasePage.aspx?PRID=1682418
பாதுகாப்பு அமைச்சகம்
22-வது கில்லர் குடியரசு தலைவரின் தர விருது ஸ்குவாட்ரனுக்கு வழங்கப்படுகிறது
கில்லர் ஸ்குவாட்ரன் என்று வழங்கப்படும் 22-வது ஏவுகனை படகு ஸ்குவாட்ரனுக்கு வரும் 8-ம் தேதி, மும்பை கடற்படை தளத்தில் நடைபெறும் வண்ணமிகு அணிவகுப்பு நிகழ்ச்சியில், குடியரசு தலைவர் திரு ராம் நாத் கோவிந்த், குடியரசு தலைவர் தர விருதை வழங்குகிறார். இந்த சிறப்பான நிகழ்ச்சியைக் குறிக்கும் வகையில், அஞ்சல் துறை சிறப்பு அஞ்சல் உறை மற்றும் சிறப்பு தபால் தலையை வெளியிடுகிறது.
குடியரசு தலைவர் தர விருது, ராணுவ அலகுக்கு முதன்மை கமாண்டர் வழங்கும் உயரிய விருதாகும். 1951-ம் ஆண்டு மே 27-ம் தேதி, அப்போதைய குடியரசு தலைவர் டாக்டர் ராஜேந்திர பிரசாத், நாட்டுக்கு ஆற்றிய பெரும் சேவைக்காக இந்திய கடற்படைக்கு, குடியரசு தலைவரின் வண்ணங்கள் விருதை வழங்கினார். குடியரசு தலைவரின் தர விருதும் சிறிய ராணுவ பிரிவுக்கு வழங்கப்படும் அதே போன்ற விருதுதான்.
22-வது ஏவுகனை படகு ஸ்குவாட்ரன் 1991-ம் ஆண்டு, 10 வீர் ரக படகுகள், 3 பிரபல் கிளாஸ் படகுகளுடன் மும்பையில் உருவாக்கப்பட்டது. இந்த விருது வழங்கும் நிகழ்ச்சியில் மகாராஷ்டிர ஆளுநர், முதலமைச்சர், கடற்படை தளபதி ஆகியோர் கலந்து கொள்வார்கள் என எதிர்பார்க்கப்படுகிறது.
மேலும் கூடுதல் விவரங்களுக்கு ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1778234
நிதி அமைச்சகம்
7.06% GS 2028, 7.26% GS 2033, 7.30% GS 2053 ஆகியவற்றின் விற்பனைக்கான ஏலம் 
மத்திய அரசு ‘7.06% GS 2028-ன் அடிப்படை ஏலத்தொகையாக ரூ.8,000 கோடியும், 7.26% GS 2033-ன் அடிப்படை ஏலத்தொகையாக ரூ.14,000 கோடியும், 7.30% GS 2053-ன் அடிப்படை ஏலத்தொகையாக ரூ.11,000 கோடியும் நிர்ணயித்து விற்பனைக்கு அறிவித்துள்ளது.
ஏலத்திற்கு போட்டி மற்றும் போட்டியற்ற முறையில் மின்னணு வடிவத்தில் இந்திய ரிசர்வ் வங்கியின் கோர் பேங்கிங் சொல்யூஷன்  அமைப்பில் 2023 ஜூலை 14-ம் தேதியன்று சமர்ப்பிக்கப்பட வேண்டும். போட்டியற்ற ஏலங்கள் காலை 10:30 மணியிலிருந்து காலை 11:00 மணிக்குள்ளும், போட்டி ஏலங்கள் காலை 10:30 மணி முதல் காலை 11:30 மணி வரையும் சமர்ப்பிக்கப்பட வேண்டும்.
ஏலத்தின் முடிவு 2023 ஜூலை 14-ம் தேதி  அன்று அறிவிக்கப்படும். வெற்றி பெற்ற ஏலதாரர்கள் 2023 ஜூலை 17-க்குள்  பணம் செலுத்த வேண்டும்.

SM/CR/KRS
(Visitor Counter : 89
பிரதமர் அலுவலகம்
கேரளாவில் முக்கிய மின்சார, நகர்ப்புறத் திட்டங்களுக்கு பிரதமர் வரும் 19-ம் தேதி அடிக்கல் நாட்டுகிறார்
கேரளாவில் வரும் 19-ம்தேதி மாலை 4.30 மணியளவில் முக்கிய மின்சார, நகர்ப்புறத் திட்டங்களுக்கு பிரதமர் திரு. நரேந்திர மோடி காணொலி மூலம் அடிக்கல் நாட்டுகிறார். மாநில முதலமைச்சர், மத்திய மின்சாரத் துறை  இணையமைச்சர் ஆகியோர் இந்நிகழ்ச்சியில் கலந்து கொள்கின்றனர்.
புகலூர்- திருச்சூர் மின்சார விநியோகத் திட்டம்
பிரதமர் 320 கி.வா புகலூர்  _திருச்சூர்  மின்சாரம் விநியோகத் திட்டத்துக்கு அடிக்கல் நாட்டுகிறார். இது மின்வலி ஆதார மாற்றி  அடிப்படையிலான உயர் அழுத்த நேரடி மின்சார  திட்டமாகும். நவீன விஎஸ்சி தொழில்நுட்பத்துடன் கூடிய இந்தியாவின் முதலாவது எச்விடிசி இணைப்பைக் கொண்டதாகும். ரூ.5070 கோடி செலவில் கட்டப்பட்ட இது, மேற்கு மண்டலத்தில் இருந்து 2000 மெ.வா மின்சாரத்தை செலுத்தும் திறன் கொண்டதாகும். கேரள மக்களின் அதிகரித்து வரும் மின்சாரத் தேவையை இது பூர்த்தி செய்யும். இந்தத் திட்டம் மேலே செல்லும் எச்விடிசி எக்ஸ்எல்பிஇ ஒருங்கிணைப்பு கேபிள் லைன்கள் வழியாக செயல்படுத்தப்படும். மரபு சார்ந்த முறையுடன் ஒப்பிடுகையில், இதற்கு 35-40% அளவுக்கு குறைவான நிலம் போதுமானதாகும்.
காசர்கோடு சூரிய மின்சக்தி திட்டம்
50 மெ.வா காசர்கோடு சூரிய மின்சக்தி திட்டத்தை பிரதமர் நாட்டுக்கு அர்ப்பணிக்கிறார். தேசிய சூரியசக்தி மின் இயக்கத்தின் கீழ், இது உருவாக்கப்பட்டுள்ளது. காசர்கோடு மாவட்டம் பைவாலிகே, மீஞ்சா, சிப்பர் கிராமங்களில் 250 ஏக்கருக்கும் மேற்பட்ட நிலப்பரப்பில் அமைக்கப்பட்டுள்ள இத்திட்டம், ரூ.280 கோடி மத்திய அரசு முதலீட்டுடன் உருவாகியுள்ளது.
ஒருங்கிணைந்த கட்டளை மற்றும் கட்டுப்பாட்டு மையம்
திருவனந்தபுரத்தில் ஒருங்கிணைந்த கட்டளை மற்றும் கட்டுப்பாட்டு மையத்துக்கு பிரதமர் அடிக்கல் நாட்டுகிறார். ரூ.94 கோடி மதிப்பில் உருவாக்கப்படவுள்ள இத்திட்டம். திருவனந்தபுரம் மாநகராட்சிக்கான ஸ்மார்ட் தீர்வுகளுக்கு வழிகோலும். அவசர காலங்களில், ஒருங்கிணைந்த நடவடிக்கை மேற்கொள்ள பொது முனையமாக செயல்படும்.
ஸ்மார்ட் சாலைகள் திட்டம்
திருவனந்தபுரத்தில் ஸ்மார்ட் சாலைகள் திட்டத்துக்கும் பிரதமர் அடிக்கல் நாட்டுவார். ரூ.427 கோடி செலவில் இத்திட்டம் உருவாகும். திருவனந்தபுரத்தில் தற்போது உள்ள 37 கி.மீ சாலைகளை உலகத் தரம் வாய்ந்த ஸ்மார்ட் சாலைகளாக மாற்ற இது வகை செய்யும். மேல்நோக்கு வசதிகளை தரைக்கடியில் அமைத்து, சாலை சந்திப்புகளை மேம்படுத்தும்.
அருவிக்கராவில் நீர் சுத்திகரிப்பு நிலையம்
அருவிக்கராவில் அம்ருத் திட்டத்தின் கீழ், கட்டப்பட்ட 75 எம்எல்டி  நீர் சுத்திகரிப்பு நிலையத்தை பிரதமர் தொடங்கி வைப்பார். திருவனந்தபுரம் மக்களுக்கு குடிநீர் விநியோகத்தை இது ஊக்குவிக்கும். மேலும், அருவிக்கராவில் உள்ள சுத்திகரிப்பு நிலையங்களில் பராமரிப்புப் பணிகளின் போது, நகரத்தின் குடிநீர் விநியோகத்தில் ஏற்படும் தடங்கல்களைத் தவிர்க்க இது உதவும்.
(
அறிவியல் மற்றும் தொழில்நுட்பத்துறை
இந்திய சர்வதேச அறிவியல் திருவிழாவில் அறிவியல் வரலாறு, வேளாண் தொழில்நுட்பம், சுத்தமான காற்று, எரிசக்தி, தண்ணீர், பல்லுயிர், அறிவியல் செயல் திறன்
‘தற்சார்பு இந்தியா மற்றும் உலக நன்மைக்கு அறிவியல்' என்ற கருப்பொருளில் செயல்படவிருக்கும் இந்திய சர்வதேச அறிவியல் திருவிழா 2020, இந்தியாவின் அறிவியல் வரலாறு, தத்துவம் மற்றும் அறிவியல், வேளாண் தொழில்நுட்பம், சுகாதாரமான காற்று, எரிசக்தி, தண்ணீர், கழிவு மற்றும் துப்புரவு, பல்லுயிர் மற்றும் அறிவியல் செயல் திறன் போன்ற துறைகளில் கவனம் செலுத்தும் என்று ஆறாவது இந்திய சர்வதேச அறிவியல் திருவிழாவின் முன்னோட்ட நிகழ்ச்சியில் அறிவியல் மற்றும் தொழில்நுட்பத் துறையின் செயலாளர் பேராசிரியர் அசுதோஷ் ஷர்மா தெரிவித்துள்ளார்.
“கலாச்சாரத்துடன் தொடர்புடைய தற்சார்பு என்பது தன்னம்பிக்கை, சுயமரியாதை, சுயகட்டுப்பாடு ஆகிய 3 தூண்களால் வடிவமைக்கப்பட்டது. இந்திய சர்வதேச அறிவியல் திருவிழாவைப் போன்ற நிகழ்ச்சிகள் இந்த கலாச்சார அம்சங்களை வலுவாக எடுத்துரைக்க வேண்டும்” என்று அவர் வலியுறுத்தினார்.
இந்திய அரசின் அறிவியல் மற்றும் தொழில்நுட்பத் துறையின் கீழ் நிறுவனமாக இயங்கும் நவி மும்பையில் உள்ள இந்திய புவி காந்தவியல் கழகம் இந்த நிகழ்ச்சிக்கு ஏற்பாடு செய்திருந்தது.
இந்திய சர்வதேச அறிவியல் திருவிழா பற்றிய கூடுதல் தகவல்களுக்கு http://www.scienceindiafest.org/ என்ற இணையதளத்தை தொடர்பு கொள்ளலாம்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1680743
பிரதமர் அலுவலகம்
எகிப்து அதிபருடன் பிரதமரின் சந்திப்பு
பிரதமர் திரு நரேந்திர மோடியை, எகிப்து அரபுக் குடியரசின் அதிபர் மேன்மைதங்கிய திரு. அப்தெல் ஃபத்தா அல்-சிசி, அல்-இத்திஹாடியா அரண்மனையில் 2023 ஜூன் 25 அன்று வரவேற்றார்.
2023 ஜனவரியில் அதிபர் சிசி அரசுமுறைப் பயணம் மேற்கொண்டு குடியரசு தின விழாவில் தலைமை விருந்தினராகப் பங்கேற்றதையும் அன்புடன் நினைவு கூர்ந்த இரு தலைவர்களும், இருதரப்பு உறவுகளுக்கு அது அளித்துள்ள உத்வேகத்தை வரவேற்றனர். எகிப்து அமைச்சரவையில் புதிதாக நிறுவப்பட்டுள்ள ‘இந்தியா பிரிவு ’ இருதரப்பு ஒத்துழைப்பை வழிநடத்தும் ஒரு பயனுள்ள கருவி என்பதை அவர்கள் ஒப்புக்கொண்டனர்.
இரு நாடுகளுக்கும் இடையேயான ஒத்துழைப்பை, குறிப்பாக வர்த்தகம் மற்றும் முதலீடு, தகவல் தொழில்நுட்பம், பாதுகாப்பு மற்றும் பந்தோபஸ்து, புதுப்பிக்கவல்ல எரிசக்தி, விவசாயம், சுகாதாரம், கலாச்சாரம் மற்றும் மக்களுக்கிடையேயான உறவுகள் போன்றவற்றை மேலும் ஆழப்படுத்துவதற்கான வழிகள் குறித்து தலைவர்கள் விவாதித்தனர்.
உணவு மற்றும் எரிசக்திப் பாதுகாப்பின்மை, பருவநிலை மாற்றம் மற்றும் உலகலாவிய தென்பகுதி நாடுகளின் ஒருங்கிணைந்த குரலின் தேவை ஆகிய பிரச்சனைகளை முன்னிலைப்படுத்தி, ஜி -20-ல் மேலும் ஒத்துழைப்பது குறித்து பிரதமரும், அதிபர் சிசியும் விவாதித்தனர். 2023 செப்டம்பரில் புதுதில்லியில் நடைபெறவுள்ள ஜி20 தலைவர்கள் உச்சி மாநாட்டிற்கு அதிபர் சிசியை வரவேற்பதைப் பிரதமர் எதிர்நோக்கியுள்ளார்.
இருதரப்பு உறவை "உத்திகள் வகுத்தலில் ஒத்துழைப்பு " என்ற நிலைக்கு உயர்த்துவதற்கான ஒப்பந்தம் தலைவர்களால் கையெழுத்திடப்பட்டது. வேளாண்மை, தொல்லியல் மற்றும் தொல்பொருட்கள், போட்டிச் சட்டம் ஆகிய துறைகளில் மூன்று புரிந்துணர்வு ஒப்பந்தங்களும் கையெழுத்தாயின.
எகிப்து பிரதமர் மேன்மைதங்கிய திரு. முஸ்தபா மட்பௌலி மற்றும் பல மூத்த கேபினட் அமைச்சர்கள் இதில் கலந்து கொண்டனர். இந்தியத் தரப்பில் வெளியுறவு அமைச்சர், தேசியப் பாதுகாப்பு ஆலோசகர் மற்றும் மூத்த அதிகாரிகள் கலந்துகொண்டனர்.
சுகாதாரம் மற்றும் குடும்ப நலத்துறை அமைச்சகம்
கொவிட் தடுப்பூசி பயனாளிகளின் விவரம்: மக்களவையில் மத்திய அமைச்சர் பதில்
கொவிட் தடுப்பூசி பயனாளிகளின் விவரத்தை, மக்களவையில் மத்திய சுகாதாரத்துறை இணையமைச்சர் திரு அஸ்வினி குமார் சவுபே இன்று தெரிவித்தார்.
மத்திய சுகாதார மற்றும் குடும்ப நலத்துறை இணையமைச்சர் திரு அஸ்வினி குமார் சவுபே, மக்களவையில் எழுத்துப்பூர்வமாக அளித்த பதிலில் கூறியதாவது:
கொவிட்-19 தடுப்பூசி போடுவதற்கான தேசிய நிபுணர் குழு பரிந்துரைப்படி ), கீழ்கண்ட பிரிவினர் கொவிட்-19 தடுப்பூசி போட தகுதியான பிரிவினர்:
சுகாதார பணியாளர்கள், முன்கள பணியாளர்கள், 60 வயதுக்கு மேற்பட்டவர்கள், 45 வயது முதல் 59 வயதுக்கு உட்பட்ட இணை நோய் உள்ளவர்கள்.
தடுப்பூசி போடுவதற்கான முன்பதிவை Co-WIN 2.0 இணையதளம் அல்லது ஆரோக்கிய சேது செயலி மூலம் செய்யலாம்.
கோவின் 2.0 இணையதளத்தில், ஆதார் அட்டை, வாக்காளர் அடையாள அட்டை, பாஸ்போர்ட், ஓட்டுநர் உரிமம், பான் அட்டை, தேசிய மக்கள் தொகை பதிவேடு ஸ்மார்ட் அட்டை, போட்டோவுடன் கூடிய ஓய்வூதிய ஆவணம் ஆகியவற்றில் ஏதாவது ஒன்றை பயன்படுத்தி முன்பதிவு செய்யலாம்.
இதில் தடுப்பூசி போடும் மையத்தையும், கோ-வின் 2.0 இணையளத்தில் உள்ள பட்டியலில் இருந்து பயனாளிகள் தேர்ந்தெடுக்க முடியும்.
2021 மார்ச் 15ம் தேதி வரை, மொத்தம் 3.05 கோடி பயனாளிகள் கோ-வின் 2.0 இணையதளத்தில் பதிவு செய்துள்ளனர்.
45 முதல் 59 வயதுக்குட்பட்ட மக்களின் தகுதியை தீர்மானிக்கும் 20 குறிப்பிடப்பட்ட இணை நோய்களின் பட்டியல்
1. கடந்த ஓராண்டில் இதய செயலிழப்புடன் மருத்துவமனையில் அனுமதிக்கப்பட்டவர்கள்.
2. இதய அறுவை சிகிச்சை செய்துக்கொண்டவர்கள் / இடது வென்ட்ரிகுலர் உதவி சாதனம்  பொருத்தியவர்கள்.
3. இடது வென்ட்ரிகுலர் செயலிழப்பு ஏற்பட்டவர்கள் 
4. மிதமான அல்லது கடுமையான இதய வால்வு நோய் உள்ளவர்கள்.
5. பிறவி இதய நோய் உள்ளவர்கள்.
6. இதய தமனி நோய் மற்றும் உயர் இரத்த அழுத்தம் / நீரிழிவு சிகிச்சையில் உள்ளவர்கள்.
7. ஆஞ்சினா மற்றும் உயர் இரத்த அழுத்தம் / நீரிழிவு நோய் சிகிச்சையில் உள்ளவர்கள்.
8. சி.டி / எம்.ஆர்.ஐ ஆவணப்படுத்தப்பட்ட பக்கவாதம் மற்றும் உயர் இரத்த அழுத்தம் / நீரிழிவு சிகிச்சையில் உள்ளவர்கள்.
9. நுரையீரல் தமனி உயர் இரத்த அழுத்தம் மற்றும் உயர் இரத்த அழுத்தம் / நீரிழிவு சிகிச்சையில் உள்ளவர்கள்.
10. நீரிழிவு நோய்  மற்றும் உயர் இரத்த அழுத்தம் சிகிச்சையில் உள்ளவர்கள்.
11. சிறுநீரகம் / கல்லீரல் / ஹீமாடோபாய்டிக் ஸ்டெம் செல் மாற்று சிகிச்சை மேற்கொண்டவர்கள்: பெறுநர் / காத்திருப்பு பட்டியலில் இருப்பவர்கள்.
12. சிறுநீரக நோய் இறுதி நிலையில் ஹீமோடையாலிசிஸ் சிகிச்சையில் உள்ளவர்கள்.
13. வாய்வழி கார்டிகோஸ்டீராய்டுகள் / நோயெதிர்ப்பு மருந்துகள் பயன்படுத்துவோர்.
14. கல்லீரல் பாதிப்பு உள்ளவர்கள்.
15. கடந்த இரண்டு ஆண்டுகளில் கடுமையான சுவாச நோயுடன், மருத்துவமனையில் அனுமதிக்கப்பட்டவர்கள் / FEV1 <50%.
16. லிம்போமா / லுகேமியா / மைலோமா பாதிப்பு உள்ளவர்கள்.
17. புற்று நோய் சிகிச்சையில் உள்ளவர்கள்.
18. இரத்த சோகை நோய் / எலும்பு மஜ்ஜை செயலிழப்பு / அப்பிளாஸ்டிக் அனீமியா / தலசீமியா மேஜர் பாதிப்புகள்.
19. முதன்மை நோயெதிர்ப்பு குறைபாடு நோய்கள் / எச்.ஐ.வி தொற்று பாதிப்புகள்.
20. அறிவுசார் குறைபாடுகள் உள்ளவர்கள் / தசைநார் நோய் / சுவாச மண்டலத்தின் ஈடுபாட்டுடன் ஆசிட் தாக்குதல் / அதிக ஆதரவு தேவைகளைக் கொண்ட குறைபாடுகள் உள்ளவர்கள் / காது கேளாதோர் உட்பட பல குறைபாடுகள் உள்ளவர்கள்.
இவ்வாறு மத்திய சுகாதாரத்துறை இணையமைச்சர் திரு அஸ்வினி குமார் சவுபே தெரிவித்தார்.
(Visitor Counter : 191
எரிசக்தி அமைச்சகம்
புவியீர்ப்பு அடிப்படையில் ஆற்றல் சேமிப்பு தொழில்நுட்பத்திற்கான Energy Vault Holdings, Inc. நிறுவனத்துடன் தேசிய அனல் மின் நிறுவனம் புரிந்துணர்வு ஒப்பந்தம்
நாட்டின் மிகப்பெரிய மின் உற்பத்தி நிறுவனமான தேசிய அனல் மின் நிறுவனத்தில், Energy Vault Holdings, Inc.  நிறுவனத்துடன் புரிந்துணர்வு ஒப்பந்தத்தில்  இன்று கையெழுத்திடுவதாக அறிவித்தது. இணைந்து செயல்படுவதற்கான சாத்தியக்கூறுகள் குறித்த ஆய்வு முடிவுகளின் அடிப்படையில் எனர்ஜி வால்ட் நிறுவனத்தின் EVx™ புவிஈர்ப்பு-அடிப்படையிலான ஆற்றல் சேமிப்பு தொழில்நுட்பம் மற்றும் மென்பொருள் தீர்வுகளை பயன்படுத்துவதற்கான நீண்டகால கூட்டாண்மை உக்தியை முறைப்படுத்துவதே இந்த புரிந்துணர்வு ஒப்பந்தத்தின் நோக்கமாகும். எனர்ஜி வால்ட் நிறுவனத்தின் ஈர்ப்பு விசை அடிப்படையிலான ஆற்றல் சேமிப்பு அமைப்புக்கான கலப்புத் தொகுதிகளை உற்பத்தி செய்வதற்கு நிலக்கரி சாம்பலைப் பயன்படுத்துவதற்கான தொழில்நுட்பத்தை வழங்குகிறது.
தேசிய அனல் மின் நிறுவனத்தின் "ஒரு பெரிய, ஒருங்கிணைந்த மின் உற்பத்தியாளர் என்ற வகையில், நாட்டின் பொருளாதாரத்தை டிகார்பனைஸ் செய்ய பலதரப்பட்ட தூய்மை எரிசக்தி பிரிவுகளை கொண்டிருப்பது தேசிய அனல் மின் நிறுவனத்திற்கு முக்கியதத்துவம் வாய்ந்தது என்று அந்நிறுவனத்தின் தலைவர் மற்றும் நிர்வாக இயக்குனர் குர்தீப் சிங் தெரிவித்துள்ளார். நாட்டின் எரிசக்தி மாற்றத்திற்கான இலக்குகளை எட்டும் வகையில் புதுப்பிக்கத்தக்க எரிசக்தித திறனை அதிகரிப்பதற்கு நடவடிக்கைகள் மேற்கொள்ளப்பட்டுள்ளதாகவும், இலக்குகளை அடைய சூரியசக்தி, காற்றாலை மின் உற்பத்தி , 24-மணிநேரமும் மின் விநியோகம் மற்றும் கலப்பின திட்டங்கள் போன்றவற்றில் கவனம் செலுத்தி வருவதாக அவர் கூறினார். நிலக்கரி சாம்பலைப் பயன்படுத்துவதன் மூலம் நிலையான அணுகுமுறையின் கீழ்கலப்புத் தொகுதிகளை உற்பத்தி செய்வதற்கும், ஆற்றல் மாற்ற இலக்குகளை அடைவதற்கும், எனர்ஜி வால்ட் நிறுவனத்தினுடனான ஒப்பந்தம், உதவிடும். இதன் மூலம் இந்த ஒத்துழைப்பு ஒரு சுழற்சிப் பொருளாதாரத்தையும் ஊக்குவிக்கும்.
தேசிய அனல் மின் நிறுவனத்துடனான கூட்டாளியாக இருப்பதிலும், அதன் சுத்தமான எரிசக்தி மாற்றத்தில் இந்தியாவின் மிகப்பெரிய மின்சக்தியை ஆதரிப்பதில் நாங்கள் மகிழ்ச்சியடைகிறோம்" என்று எனர்ஜி வால்ட் நிறுவனத்தின் தலைவர், இணை நிறுவனர் மற்றும் சித்தலைமைச் செயல் அதிகாரி ராபர்ட் பிகோனி கூறினார். இதன்படி, எரிசக்திக்கான மிகப்பெரிய உலகளாவிய சந்தைகளில் ஒன்றாக விரிவடைவதன் மூலம் அந்த இலக்கை நோக்கி மேலும் முன்னேற்ற பாதையில் செல்வதைக் த்தைக் குறிக்கிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1820467
கப்பல் போக்குவரத்து அமைச்சகம்
கடல் விமான சேவை
நாடாளுமன்றத்தின் மக்களவையில் இன்று உறுப்பினரின் கேள்விக்கு எழுத்துப்பூர்வமாக பதிலளித்த மத்திய துறைமுகங்கள், கப்பல் மற்றும் நீர்வழிகள் அமைச்சர் டாக்டர் சர்பானந்த சோனோவால் கீழ்காணும் தகவல்களை அளித்தார்.
ஆர் சி எஸ்-உடான் திட்டத்தின் கிழ் நீர் விமான சேவைகளுக்காக விமானப் போக்குவரத்து அமைச்சகத்துடன் துறைமுகங்கள், கப்பல் மற்றும் நீர்வழிகள் அமைச்சகம் புரிந்துணர்வு ஒப்பந்தத்தில் கையெழுத்திட்டுள்ளது.
இன்றுவரை, 14 நீர் விமான நிலையங்களை இணைக்கும் 28 கடல் விமான வழித்தடங்களுக்கு ஒப்புதல் வழங்கப்பட்டுள்ளது. மத்திய அரசு, மாநில அரசுகள் மற்றும் விமான நிலைய செயல்பாட்டாளர்கள் தேர்ந்தெடுக்கப்பட்ட விமான நிறுவனங்களுக்கு இத்திட்டத்தின் கீழ் சலுகைகளை வழங்குகிறார்கள்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1780118
பிரதமர் அலுவலகம்
அல்-ஹக்கீம் மசூதிக்கு பிரதமர் சென்றார்
பிரதமர் திரு. நரேந்திர மோடி எகிப்துக்கு தமது அரசு முறைப் பயணத்தின் ஒரு பகுதியாக இன்று  கெய்ரோவில் உள்ள அல்-ஹக்கீம் மசூதிக்குச் சென்றார்.
எகிப்து சுற்றுலா மற்றும் தொல்பொருட்கள் துறை அமைச்சர் டாக்டர் முஸ்தபா வஜிரி பிரதமரை வரவேற்றார். இந்த ஃபாத்திமிட் சகாப்த ஷியா மசூதியைப் பராமரிப்பதில் தீவிரமாக ஈடுபட்டுள்ள போஹ்ரா சமூகத்தின் தலைவர்களையும் பிரதமர் சந்தித்தார். இந்தியா மற்றும் எகிப்து மக்களுக்கு இடையில் உள்ள வலுவான உறவுகளை பிரதமர் திரு நரேந்திர மோடி எடுத்துரைத்தார்.
சிறப்பு சேவைகள் மற்றும் கட்டுரைகள்
துணி உற்பத்தியாளர்களின் சரக்கு மற்றும் சேவை வரி ஏய்ப்பை சரக்கு மற்றும் சேவை வரி நுண்ணறிவு தலைமை இயக்குநரகத்தின் கோவைப் பிரிவு கண்டறிந்துள்ளது
சரக்கு மற்றும் சேவை வரி ஏய்ப்பில் ஈடுபட்ட திருப்பூரில் உள்ள துணி உற்பத்தியாளர்கள் மீது சரக்கு மற்றும் சேவை வரி நுண்ணறிவு தலைமை இயக்குநரகத்தின் கோவை பிரிவால் நடவடிக்கை எடுக்கப்பட்டுள்ளது.
கோயமுத்தூர் உக்கடத்தில் உள்ள இந்த மத்திய அரசு அலுவலகத்தின் அலுவலர்கள், திருப்பூரில் உள்ள இரண்டு வரி செலுத்துவோரின் தொழில் நிறுவனங்கள், கிடங்குகள் மற்றும் வீடுகளில் 2020 செப்டம்பர் 10 அன்று ஒரே சமயத்தில் தேடுதல்களை நடத்தினார்கள்.
தேடுதலின் போது சரக்கு மற்றும் சேவை வரி ரசீது இல்லாமல் இந்த வரி செலுத்துவோர் விற்பனையில் ஈடுபட்டது கண்டறியப்பட்டது. சரக்கு மற்றும் சேவை வரி ரசீது இல்லாமல் செய்யப்பட்ட விற்பனையின் மதிப்பு ரூபாய் 40 கோடியிலிருந்து 45 கோடி வரை இருக்கும் என்று மதிப்பிடப்பட்டுள்ளது. தோராயமாக ரூபாய் 2.70 கோடி மதிப்புள்ள கணக்கில் வராத துணிகளும் பறிமுதல் செய்யப்பட்டன. இரண்டு கிடங்குகள் சரக்கு மற்றும் சேவை வரி துறைக்கு கணக்கில் காட்டப்படாததும், சரக்கு மற்றும் சேவை வரி அமலுக்கு வந்தது முதல் வரி ஏய்ப்பில் ஈடுபட்டதற்கான ஆவணங்களும் கண்டறியப்பட்டன. சரக்கு மற்றும் சேவை வரி பாக்கிகளுக்காக ரூ.2.2 கோடியும் வசூலிக்கப்பட்டது.
மேற்கண்ட இடங்களில் பொறுப்பாளர்களாக இருந்தவர்கள் சரக்கு மற்றும் சேவை வரியை தாங்கள் செலுத்த வேண்டி இருப்பதையும், ரசீதுளை சரிவர பேணாததையும் ஒப்புக் கொண்டனர். மேலும் விசாரணைகள் நடந்து வருகின்றன.
வரி ஏய்ப்பை பற்றி தெரிய வந்தால், தகவல் அளிக்குமாறு பொதுமக்களையும் தொழில் துறையினரையும் கேட்டுக் கொள்வதாக கோவை சரக்கு மற்றும் சேவை வரி நுண்ணறிவு தலைமை இயக்குநரகத்தின் கூடுதல் தலைமை இயக்குநர் கேட்டுக் கொண்டுள்ளார்.
மின்னணு மற்றும் தகவல் தொழில்நுட்பம்
தகவல் ஆய்வு மற்றும் டிஜிவார்த்தாவுக்கான திறன் மையத்தை திரு ரவி சங்கர் பிரசாத் திறந்து வைக்கிறார்.
நிர்வாகத்தை மேம்படுத்தும் நோக்கத்தோடு உருவாக்கப்படும் நிர்வாக வழிமுறைகளில் உள்ள மறைந்த திறனை அரசுத் துறைகள் அடையாளம் காண்பதற்கு வழிவகுக்கும் தேசிய தகவல் மையமும், தேசிய தகவல் மைய சேவைகளின் ஒருங்கிணைந்த அமைப்பும் தகவல் ஆய்வுக்கான சிறந்த திறன் மையத்தை அமைத்துள்ளன. இம்மையத்தை மத்திய மின்னணு மற்றும் தகவல் தொழில்நுட்பத் துறை அமைச்சர் திரு. ரவிசங்கர் பிரசாத் இம்மாதம் 28 ஆம் தேதி அன்று தொடங்கி வைக்கிறார்.
அரசின் அனைத்து நிலைகளுக்கும், தொழில்நுட்பத் தீர்வை வழங்குவதோடு தேசிய தகவல் மையம் முதன்மையான தொழில்நுட்ப ஆலோசகராகவும் செயல்பட்டு வருகிறது. இவ்வமைப்பு அரசாங்கத்தில் சமீபத்திய தொழில் நுட்பத்தையும் சேவைகளையும் அறிமுகப்படுத்துவதில் என்றுமே முதல் முயற்சியை எடுத்துள்ளது.
இந்த மையம் அரசுத் துறைகளின் வர்த்தகத் தேவைகளை புரிந்து கொண்டு அவற்றின் தகவல் ஆய்வுத் தேவைகளையும் விவரிப்பதோடு, தகவல் ஆய்வுத் தேவைகளை நிறைவு செய்வதற்கு தேவையான தகவல் தொகுப்புகளையும் வழங்கவிருக்கிறது.
சிறப்பு சேவைகள் மற்றும் கட்டுரைகள்
நிர்வாகம் மற்றும் மேம்பாட்டுக்கு தொழில்நுட்பத்தைப் பயன்படுத்துவதில் முதன்மை நாடாக இந்தியா மாறி வருகிறது என்று மத்திய அமைச்சர் திரு.ராஜீவ் சந்திரசேகர் கூறியுள்ளார்
நிர்வாகம் மற்றும் மேம்பாட்டுக்கு தொழில்நுட்பத்தைப் பயன்படுத்துவதில் முதன்மை நாடாக இந்தியா மாறி வருகிறது என்று மத்திய மின்னணு மற்றும் தகவல் தொழில்நுட்பத்துறை இணையமைச்சர் திரு.ராஜீவ் சந்திரசேகர் தெரிவித்துள்ளார். தேசிய நகல் தரவு மையம் மற்றும் இணையக் கொள்கை குறித்து சென்னையில் இன்று நடைபெற்ற தொழில் துறையினர் கலந்துரையாடலின்போது அவர் இவ்வாறு கூறினார்.
தரவு மையம் மற்றும் இணையக் கொள்கை செயல்பாட்டில் உள்நாட்டுத் தளங்கள் / தீர்வுகளின் பயன்பாட்டை ஊக்கப்படுத்துவது தேசிய தரவு மையம், இணையக் கொள்கையின் நோக்கமாகும் என்று அமைச்சர் கூறினார். எரிசக்தி திறன், நீடித்த மற்றும் பசுமை தரவு மையங்களை அமைப்பது இந்தக் கொள்கையின் நோக்கமாகும் என்று அவர் தெரிவித்தார்
தேசிய தரவு மையத்தின் தேவைக்கு அப்பால் இந்தியாவை மையப்படுத்திய தரவுகள் சேகரிப்புக்கான இடமும் நமக்கு தேவைப்படுகிறது என்று அவர் தெரிவித்தார். பிரதமர் திரு.நரேந்திர மோடி தலைமையின் கீழ் உள்ள அரசு தொழில்துறையினரிடமிருந்து ஆலோசனைகள் கேட்க திறந்த மனதுடன் இருப்பதாகவும், நாட்டின் வளர்ச்சிக்காக மாற்றங்களை செய்ய தயாராக உள்ளது என்றும் அவர் குறிப்பிட்டார்.
2027-க்குள் 2000 மெகாவாட் கூடுதல் திறனுடன் நாட்டின் தரவு மையத் திறனை அதிகப்படுத்துவது தேசிய தரவு மைய நகல் கொள்கையின் நோக்கமாகும் என்று மத்திய மின்னணு மற்றும் தகவல் தொழில்நுட்பத்துறையின் இணைச் செயலாளர் திரு.அமிதேஷ் குமார் சின்ஹா தெரிவித்தார்
இந்தியாவில் தற்போது நிறுவப்பட்ட மின் திறன் சுமார் 499 மெகா வாட்டாக உள்ளது. இதனை 2023 வாக்கில் 1007 மெகா வாட்டுக்கு உயர்த்த திட்டமிடப்பட்டுள்ளது என்று அவர் மேலும் கூறினார்.
5 மெகாவாட் தரவு மையம்  அமைப்பதற்கான கருவிகள் வாரியான செலவு, கட்டுமானத்திற்கு முன், கட்டுமானத்தின் போது, கட்டுமானத்திற்குப் பின் என்ற கட்டங்களில் தரவு மையங்கள் அமைப்பதற்கு தேவையான திட்டத்துடன் பொதுவான ஒப்புதல்களின் பட்டியல் ஆகியவைப் பற்றி விவாதிக்கப்பட்டது.
உள்நாட்டு மதிப்புக் கூடுதலுக்கு ஊக்கத் தொகை வழங்குவது உள்ளிட்ட பல்வேறு கருத்துக்கள் மீதும் விவாதம் நடத்தப்பட்டது. நேரடியாகவும், இணையவழியாகவும் சுமார் 300 தொழில் துறை பிரதிநிதிகள் இந்த விவாதத்தில் பங்கேற்றனர்.